kardosdrur/scandi-wiki huggingface dataset:
Åbenrå (gade)

Åbenrå er en gade i det indre København, der forløber parallelt med Gothersgade og går fra Landemærket til Rosenborggade. Navnet formodes at komme af "åbne vråer", nogle handelsboder, der i senmiddelalderen lå her.

Åbenrå er et af flere gadenavne på et vejforløb gennem Indre By, der strækker sig fra Børsen i syd til Nørreport i nordvest. Fra Børsen er det Børsbroen, Havnegade, Bremerholm, Kristen Bernikowsgade, Gammel Mønt, Vognmagergade, Åbenrå og derfra via et lille knæk til Tornebuskegade, der fører op til Nørreport Station.

Historie 
I middelalderen fulgte gaden den daværende Østervold, og lå som sådan i et område nord for Landemærket, der var forholdsvis ubebygget. Efter at Østervold blev omlagt i midten af 1600-tallet, blev området dog efterhånden bebygget. Gaden blev ødelagt i Københavns brand 1728, men undgik Københavns brand 1795. Flere bygninger langs gaden blev revet ned i 1950'erne. 

I Ludvig Holbergs Jakob von Thyboe nævnes "Poeten fra Åbenrå", der i samtiden var en kendt digter af lejlighedsvers, og som boede i gaden.

Den kendte stenhuggermester Peter Schannong skænkede i 1935 en smuk mindeplade til minde om Bertel Thorvaldsen, der som lille boede i nr. 13.  Mindepladen, samt bygningen den sad på, er nu revet ned.

Bygninger og beboere 
Nr. 32-36 er den tidligere præstegård for Reformert Kirke, der selv vender bagsiden ud mod gaden. Præstegården blev opført i 1730-1732 efter tegninger af Philip de Lange. Den ejes nu af Karberghus og er hjemsted for Arkitektforeningen. Rosenborghus i nr. 29 fungerede som skole og opfostringshus for den tysk reformerte menighed fra 1770'erne til 1926.

Flere af de andre bygninger i gaden stammer også fra 1700-tallet og er eksempler på de såkaldte ildebrandshuse, der blev opført umiddelbart efter branden i 1728. Nr. 25 blev opført for billedhuggeren Friderich Ehbisch i 1733. Facaden var oprindeligt dekoreret med billedhuggerarbejder og indfatninger på alle etager og kvist, men det blev fjernet i 1895-96, da bygningen blev omdannet til pakhus. Nabobygningen i nr. 27 blev opført for drabanten Elias Dordé. Maleren Wilhelm Bendz boede her i slutningen af 1820'erne og begyndelsen af 1830'erne. Nr. 23 på hjørnet af Hauser Plads er ligeledes fra 1730'erne og er fredet.

Nr. 26 med den store gavlkvist på fem fag er fra 1750'erne. Nr. 28-30 med elleve fag var oprindeligt to bygninger fra 1730'erne, men de blev senere forhøjet med en etage og slået sammen til en bygning i slutningen af 1800-tallet.

Den moderne ejendom i nr. 20, Blanche, er et kollegium. Den er fra 1961 og blev opført efter tegninger af Steen Eiler Rasmussen i samarbejde med Kai L. Larsen.

Kilder

Se også 
 Åbenrå – en sønderjysk by, hvis navn har en anden etymologi.

Eksterne henvisninger 

 Åbenrå  på indenforvoldene.dk

Gader i Indre By (København)
Pierre-Gilles de Gennes

Pierre-Gilles de Gennes (født 24. oktober 1932, død 18. maj 2007) var en fransk fysiker, som modtog Nobelprisen i fysik i 1991.

Han blev født i Paris, Frankrig, og studerede på, École Normale Supérieure, efter at have forladt École i 1955, blev han forskningsingeniør.

Han arbejdede som ingeniør på den franske atomenergikommission i perioden 1955-1961. Han var professor ved Paris' Universitets forskningsafdelingen i Orsay fra 1961 til 1971, hvor han forskede i flydende krystaller. Efter 1971 var han professor ved Collège de France i Paris.

Eksterne henvisninger

Kildehenvisninger 

Nobelprismodtagere i fysik
Fysikere fra Frankrig
Personer fra Paris
Nobelprismodtagere fra Frankrig
Franskmænd i 1900-tallet
Franskmænd i 2000-tallet
Polymerfysik
Jerome Isaac Friedman

Jerome Isaac Friedman (født 28. marts 1930) er en amerikansk fysiker, som modtog Nobelprisen i fysik i 1990.

Han blev født i Chicago, Illinois, hans forældre, emigrerede til USA fra Rusland. Han blev interesseret i fysik efter at have læst en bog om relativitetsteori skrevet af Albert Einstein. Han studerede fysik i Chicago.

Kilder og henvisninger 

Nobelprismodtagere i fysik
Fysikere fra USA
Nobelprismodtagere fra USA
Jøder fra USA
Fred Harrison

Fred Harrison (født 1944) er en britisk journalist, forfatter, økonomisk teoretiker m.m. Han er født på Cypern men har endvidere boet i Tyskland og Singapore, før han kom til England og blev uddannet på bl.a. University College ved Oxford University samt University of London.
 
Sidste udgivelse, The Silver Bullet, er oversat til dansk med titlen Sølvkuglen.

Udgivelser 
2008 The Silver Bullet, London: theIU (International Union for Land Value Taxation).
2007 Boom Bust: House Prices, Banking and the Depression of 2010 (Second Edition), London: Shepheard-Walwyn.
2006 Ricardo’s Law: House Prices & the Great Tax Clawback Scam, London: Shepheard-Walwyn.
2005 Boom Bust: House Prices, Banking and the Depression of 2010, London: Shepheard-Walwyn.
2004 Wheels of Fortune: Self-financing Transport Systems & the Tax-reform Dividend, London: Institute of Economic Affairs.
1997 The Chaos Makers i samarbejde med professor F.J. Jones, London: Othila Press.
1997 Land-rent Dynamics and the Sustainable Society (with Galina Titova), Cambridge, MA: Lincoln Institute of Land Policy Working Paper.
1994 Land & Taxation (sammen med Dr. N. Tideman et. al.), London: Shepheard-Walwyn.
1994 The Corruption of Economics (med Dr. M. Gaffney og Dr. K. Feder), London: Shepheard-Walwyn.
1994 A Philosophy for a Fair Society (med Dr. M. Hudson et al.), London: Shepheard-Walwyn.
1991 "The Crisis of Transition from the Commons: population explosions, their cause and cure", in Commons without Tragedy (editor: Dr. R.V. Andelson), New York: Barnes & Noble.
1991 "Post-socialism and the Single Tax: a holistic philosophy", in Now the Synthesis: Capitalism, Socialism & the New Social Contract (editor: R. Noyes), New York: Holmes & Meier.
1991 "Geonomics: The making of a Post-Socialist Society", in Green Light over Europe, Heretic Books.
1989 "Ecology, Politics and the Nature of Rent", in Costing the Earth (editor: Ronald Banks), London: Shepheard-Walwyn.
1986 "Land Value Taxation", in The Living Economy (editor: Paul Ekins), London: Routledge & Kegan Paul.
1983 The Power in the Land, London: Shepheard-Walwyn; New York: Universe Books; Canada: Prentice Hall.
1979 Two chapters in Critics of Henry George (edited by R.V. Andelson), Rutherford: Fairleigh Dickinson U.P. Second edition published by Blackwell in 2003.

Henvisninger 
 Fred Harrisons hjemmeside 
 Sølvkuglen 

Økonomer fra Storbritannien
Faglitterære forfattere fra Storbritannien
Journalister fra Storbritannien
Albert Fert

Albert Fert (født 7. marts 1938) er en fransk fysiker, som sammen med Peter Grünberg modtog Nobelprisen i fysik i 2007. De fik prisen for udviklingen af en teknologi, der har ført til størrelsen af harddiske i computere.

Han afsluttede sin eksamen i 1962. Han fik kandidatgrad i 1963 ved universitetet i Paris, og fik sin doktorgrad i 1970. I 1988  opdagede han den kvantemekaniske gigantmagnetresistanseffekt.

Eksterne henvisninger 

 Ferts biografi på nobelprize.org

Nobelprismodtagere i fysik
Fysikere fra Frankrig
Nobelprismodtagere fra Frankrig
Budweiser (Anheuser-Busch)

Budweiser (udtales / ˈbʌdwaɪzər /) er en 5,0% vol. bleg pilsner som blev indført i 1876 af Adolphus Busch og en af de mest sælgende øl i USA.
Den er lavet med op til 30% ris foruden humle og byg malt Budweiser bliver produceret på forskellige bryggerier rundt omkring i USA og resten af verden. Det er en filtreret øl som kan fås som fadøl og i forskellige emballere former. Den amerikanske Budweiser brygges af bryggerigruppen Anheuser-Busch InBev.

Den originale Budweiser er pilsnerøl fra byen Budweis (nu České Budějovice) i Bøhmen (Čechy), i det nuværende Tjekkiet. Byen har bryggeritraditioner der går tilbage til middelalderen. Da amerikansk Budweiser har sikret sig rettighederne til varemærket i flere lande, markedsføres tjekkisk Budweiser mange steder under varemærkerne Budweiser (Budvar) og Czechvar.
EU dømte i marts 2009 Anheuser-Busch til at skifte navn på Budweiser. Striden om navnet havde da pågået siden 1996.

Noter

Eksterne henvisninger 

 

Ølmærker fra USA
Józef Rotblat

Sir Joseph Rotblat (født 4. november 1908, død 31. august 2005) var en polsk-født britisk fysiker, som havde jødisk baggrund. 
Han blev tildelt Nobels fredspris i 1995 som leder af Pugwash-bevægelsen. 

Han studerede ved Det frie universitet i Polen, Warszawa. Han flyttede i 1939 til Liverpool, hvor han begyndte at arbejde med James Chadwick ved Liverpool University.

Han mente, at forskerne altid bør beskæftige sig med de etiske konsekvenser af deres arbejde. Han blev en af de mest fremtrædende kritikere.

Eksterne henvisninger 

 Józef Rotblat på nobelprize.org

Modtagere af Nobels fredspris
Fysikere fra Storbritannien
Jøder fra Storbritannien
Jøder fra Polen
Personer i 2. verdenskrig
Nobelprismodtagere fra Storbritannien
Børnerådet

Børnerådet er et statsligt råd, der skal sikre børns rettigheder i Danmark i lyset af FN’s Børnekonvention. Det er rådets opgave at tale børns sag og sætte aktuelle spørgsmål om børn og unges liv til debat. Samtidig har rådet en rådgivende funktion over for bl.a. Folketinget, myndigheder og centrale aktører på børne- og ungeområdet. Børnerådet er politisk og økonomisk uafhængigt.

Børnerådet beskæftiger sig med alle sider af børns liv: Skole-, kultur- og fritidsliv, sociale og sundhedsmæssige forhold, børn med særlige behov, børns retsstilling m.v.

Børnerådet behandler ikke konkrete klagesager, men arbejder for børns ret til beskyttelse, omsorg og indflydelse. Derfor inddrager rådet også børnene selv: Børnerådet har et panel med over 3000 børn og unge, der hvert år svarer på spørgsmål om deres børnehave-, skole- og fritidsliv. Dette sker med udgangspunkt i Børnekonventionens artikel 12, der fastslår, at børn altid skal inddrages og høres, når der træffes beslutninger med betydning for dem.

Den 1. juni 2022 tiltrådte Puk Elgård som forkvinde for Børnerådet. Hun valgte dog at stoppe igen efter 5 måneder på posten. Børnerådet afventer nu at der udpeges en ny formand af Social- og Ældreministeren.

Historik 
Børnerådet blev etableret i 1994, i første omgang som en forsøgsordning. I 1997 besluttede Folketinget at gøre Børnerådet permanent. 

Børnerådet har syv medlemmer, der tilsammen har bred viden om og indsigt i børns udvikling, sundhed, retsstilling, skole-, kultur- og fritidsliv. Børnerådets formand udpeges af socialministeren. De seks øvrige medlemmer udpeges ligeledes af ministeren, men efter indstilling fra en valgforsamling bestående af organisationer med opgaver på børneområdet. Alle medlemmer sidder i rådet med et personligt mandat. Rådsmedlemmerne udpeges for en periode på tre år.

Tidligere formænd tæller blandt andre Mette With Hagensen, Per Larsen, Lisbeth Zornig Andersen  og Per Schultz Jørgensen.

Børneportalen 
Børnerådet driver hjemmesiden Børneportalen.dk, hvor børn og unge på ét sted kan læse om deres rettigheder, finde vej til hjælp og se, hvordan de klager i det offentlige system

Kilder

Eksterne henvisninger 
 Børneportalen - en del af Børnerådet

Samfund
Rådet
Organisationer fra Danmark
Børne- og Socialministeriet
Eva Miriam Hart

Eva Miriam Hart MBE (31. januar 1905 i London – 14. februar 1996), tidligere engelsk magistrat, var en af de sidste overlevende fra RMS Titanics forlis, der fandt sted 15. april 1912.

Personer fra London
Midway Geyser Basin

Midway Geyser Basin er et mindre gejserområde i Yellowstone National Park i Wyoming, USA. Området er langt mindre end de øvrige gejserområder, der findes langs Firehole River, men omfatter alligevel to af parkens største geotermiske forekomster, Grand Prismatic Spring (110 m i diameter), verdens tredjestørste varme kilde, og Excelsior Geyser, der tidligere blev regnet for verdens største gejser, mens som ikke har haft udbrud i over 100 år. I dag er det en varm kilde, som udleder ca. 15.000 liter vand i minutter til Firehole River. Desuden findes nogle mindre, varme kilder i området, bl.a. Imperial Geyser, Turquoise Pool og Opal Pool. Fountain Paint Pots et område med varme mudderkilder mellem Midway og Lower Geyser Basin regnes også som hørende til Midway Geyser Basin. 

Midway Geyser Basin er egentlig en del af nationalparkens Upper Geyser Basin, men på grund af den isolerede beliggenhed midt mellem Upper og Lower Geyser Basin regnes det ofte for et særligt gejserområde. Som de fleste af de andre gejserområder i nationalparken ligger også Midway inden for randen af Yellowstones gamle caldera. 

Rudyard Kipling, som besøgte Yellowstone området i 1889 kaldte Midway Geyser Basin for "Hell's Half Acre".

Noter

Eksterne links 
 Midway Geyser Basin fra Yellowstone Park Net 

Yellowstone National Park
Gejsere i Wyoming
Varme kilder
Noboru Takeshita

Takeshita Noboru (født 26. februar 1924, ­død 19. juni 2000) var en japansk politiker, som var landets 74. premierminister i perioden mellem 6. november 1987 og 3. juni 1989.

Japans premierministre
Landsorganisation af Kvindekrisecentre

Landsorganisation af Kvindekrisecentre (LOKK) er en landsdækkende dansk interesseorganisation, hvis formål er ud fra et kvindepolitisk grundlag og med et samfundsmæssigt perspektiv at synliggøre, forebygge, og eliminere vold mod kvinder og børn. LOKK har desuden et rådgivningstilbud for æresrelaterede konflikter, der rådgiver unge med minoritetsbaggrund, deres familier og fagfolk.

Pjecer 
LOKK udgiver blandt andet følgende pjecer:
 Din fremtid og ægteskab er dit valg
 Tvangsægteskaber og andre generationskonflikter
 Forældretelefonen
 Er du udsat for vold i din familie?
 Det gør LOKK
 Tilbud til voldsudsatte kvinder og børn med handikap

Ekstern henvisning 
 LOKKs hjemmeside
 Etnisk Ungs hjemmeside

Organisationer fra Danmark
Asmildstenen

Asmildstenen er en runesten, som nu findes i våbenhuset til Asmild Kirke ved Viborg.

Asmildstenen blev fundet i september 1950 i forbindelse med arkæologiske udgravninger, som skulle kaste lys over klosterkirkens meget komplicerede bygningshistorie. Stenen fandtes i kirkemuren til nordtårnet, som menes bygget omkring 1150, og som senere er revet ned. Ved stenens genbrug i fundamentet var der foretaget en mindre tilhugning både foroven og forneden, hvilket har skadet den midterste runelinje på forsiden samt nogle runer øverst på smalsiden.
Stenen sad med runerne vendt på hovedet ved kirkens norddør, ca. en halv meter over daværende gulvniveau, dvs. en halv meter under det nuværende.

Indskrift 

Forfatteren og historikeren Palle Lauring mente, at vi her ser et glimt af den Thrugotsen-slægt, som i 1000-tallet havde en fremtrædende stilling i Jylland og hvortil blandt andre Erik Ejegods dronning, Bodil, ærkebiskop Asser og historieskriveren Svend Aggesen hørte.

Det kan diskuteres, hvad betegnelsen tidendemand dækker over. Det er muligt, at en tidendemand er en person, som har ansvar for at bringe nyt til stormanden.

Kilder  
Danske Runeindskrifter 
Moltke, Erik 1985. Runes and their Origin, Denmark and Elsewhere, pp. 306–308. København.

Runesten i Danmark
Viborg
Ava Moore

Ava Moore er en fiktiv karakter fra tv-serien Nip/Tuck, portrætteret af den hollandske skuespillerinde Famke Janssen.
Ava Moore blev introduceret i begyndelsen af sæson 2 som en livscoach der er hyret af plastikkirurg Sean McNamara

Hun udviklede et forhold til Julia og Seans søn Matt.

Senere opdager man at Ava Moore har en utilregnelig søn ved navn Adrian som foregiver at være venner med Matt, men faktisk bare bringer ham ud i problemer med skolen.

Tv-seriefigurer
Clark Duke

Clark Duke (født 5. maj 1985 i Glenwood, Arkansas i USA) er en amerikansk skuespiller. Sammen med sin bedste ven Michael Cera, skabte, skrev, instruerede og producerede han internetserien Clark and Michael, hvor han spiller en fiktiv version af sig selv. Det 1. afsnit blev instrueret af Duke, da han lærer om film på Loyola Marymount University. Clark havde sin første hovedrolle i en spillefilm i 2008, hvor han spillede rollen som Lance i ungdomskomediefilmen Sex Drive.

Eksterne henvisninger 

 
 Clark and Michael
 Clark Duke interview i Boosh magazine 10/14/2008 

Skuespillere fra Arkansas
Mitrasim

Dokumentarfilmen Mitrasim (nyhebraisk: מיתרסים) var én af de første til israelsk fjernsyn og skabte megen kontrovers, da den blev vist d. 1. august 1972. Filmen handler om en jødisk og en palæstinensisk familie, der begge mistede børn under Den arabisk-israelske krig 1948.

Medier fra Israel
Film fra 1972
Katrina Bowden

Katrina Lynne Bowden (født 19. september 1988 i Wyckoff, New Jersey i USA) er en amerikansk skuespillerinde, der for nylig medvirker i NBC sitcomen 30 Rock som Cerie Xerox.

Hun begyndte som model før sin skuespillerkarriere. Hun er også kendt for rollen som "Ms. Tasty" i Sex Drive fra 2008.

Filmografi 
 One Life to Live (2006)
 Sex Drive (2008)
 Tucker & Dale VS Evil (2008)
 Ratko: The Dictator's Son (2009)
 The Shortcut (2009)

Tv-serier 
 Law & Order: SVU: "Gone" (2006)
 30 Rock (2006—)

Musikvideor 
 "Dance Dance" (2005) af Fall Out Boy
 "After Hours" (2008) af We Are Scientists
 "I'd Rather Be With You" (2009) af Joshua Radin

Referencer

Eksterne henvisninger 

 
 Katrina Bowden Billeder og Interview i Complex magazine  
 Interview på WickedInfo.com 

Skuespillere fra New Jersey
Højbjerg Kirke

Højbjerg Kirke Højbjerg Sogn i det tidligere Lysgård Herred, Viborg Amt, nu Viborg Kommune. Den østlige del af koret og skib er opført i romansk tid af granitkvadre over skråkantsokkel. Begge de retkantede døre er bevaret, norddøren tilmuret med tagformet overligger, syddøren i brug, begge har profileret tærskelsten. Tårnet blev opført i sengotisk tid. I 1700-tallet opførtes våbenhuset og i 1723 lod Janus Friedenreich og Anne Margrethe Linde et gravkapel opføre i forlængelse af koret mod øst, på den nuværende østgavl ses et sandstensrelief med våben og årstal. I 1747 lod Janus Friedrich og Anne Margrethe Linde tårnet ombygge. Kirken blev istandsat i 1941-42.

Kirken har flade bjælkelofter, korbuen er udvidet og pudset. Gravkapellet mod øst er afskilret fra koret ved en væg bag alteret. To stukportaler med smedejernsdøre fører fra koret ind til gravkapellet, som er overdækket af fire stukdekorerede grathvælv, der hviler på en midterpille. Prædikestolen er fra omkring 1600.

Den romanske døbefont af granit har to par dobbeltløver om fælles mandshoved.

Eksterne kilder og henvisninger 
 Højbjerg Kirke  hos nordenskirker.dk
 Højbjerg Kirke hos KortTilKirken.dk

Kirker i Viborg Kommune
Kirker i Viborg Stift
Kirker i Viborg Amt
Laura Cunningham Wilson

Laura Cunningham Wilson (født 13. oktober 1939 i Massachusetts i USA) er en amerikansk fotograf. Hendes fotografier har været i New York Times Magazine, The New Yorker, Vanity Fair, GQ Magazine, London’s Sunday Times Magazine, Wallpaper og the Washington Post Magazine.

Wilson har undervist om fotografering på Harvard University, The International Center of Photography in New York City, The San Francisco Museum of Art og University of Texas.

Wilson var gift med Robert Andrew Wilson. De boede sammen i Dallas, Texas i USA og forældre til de 3 sønner (der alle er inden for skuespillerbranchen) Andrew Wilson, Owen Wilson og Luke Wilson.

Bøger 
 Grit & Glory (2003)
 Avedon at Work: In the American West (2003)
 Hutterites of Montana (2000)
 Watt Matthews of Lambshead (1989)

Referencer 
 Amon Carter Museum Presents Laura Wilson: Avedon at Work, Amon Carter Museum, Fort Worth, Texas

Eksterne henvisninger 
 Official website

Fotografer fra USA
The Sound of Perseverance

The Sound of Perseverance er det syvende album af det amerikanske dødsmetal-band Death, som blev udgivet den 15. september 1998 gennem Nuclear Blast.

Albummets stil ligger længere mod progressiv metal end nogle andre af Deaths tidligere værker, hvilket var en tendens der allerede begyndte på Human, og har siden bare bevæget sig længere i den retning. Den gennemsnitlige sanglængde ligger på seks minutter. Dette var også gennembruddet for den senere radiostjerne Richard Christy.

Albummet indeholder den sjældne "Voice of the Soul", en utrolig melankolsk sang sammenlignet med nogle andre numre af bandet. Death fik til dato kun produceret to instrumentale numre (den anden "Cosmic Sea" fra Human). The Sound of Perseverance indeholder også en coverversion af Judas Priests "Painkiller", som viser Schuldiner, der skubber sin stemmes grænser, ved en blanding af sin egen stil og Rob Halfords, og i slutningen af sangen bruger han for første gang skønsang. 

"Spirit Crusher" blev albummets single, og der blev tilmed lavet en musikvideo optaget live.

Spor 
 Alle sangene er skrevet af Chuck Schuldiner, medmindre andet er noteret

 "Scavenger of Human Sorrow" – 6:54
 "Bite the Pain" – 4:29
 "Spirit Crusher" – 6:44
 "Story to Tell" – 6:34
 "Flesh and the Power It Holds" – 8:25
 "Voice of the Soul" – 3:42 (Instrumental)
 "To Forgive Is to Suffer" – 5:55
 "A Moment of Clarity" – 7:22 
 "Painkiller" (Judas Priest cover; Downing, Halford, Tipton) – 6:03

Album fra 1998
Death-album
Syderende

Syderende (dansk), Sønderende (ældre dansk), Süderende (tysk) eller Söleraanj (nordfrisisk) er en landsby og kommune beliggende i den vestlige del af øen Før i Nordfrisland i det vestlige Sydslesvig. I administrativ henseende hører kommunen under Nordfrislands kreds i delstaten Slesvig-Holsten i det nordlige Tyskland. Kommunen samarbejder på administrativt plan med andre kommuner på Før og Amrum i Før-Amrum kommunefællesskab (Amt Föhr-Amrum). Mange indbyggere taler endnu den før-frisiske dialekt fering.

I den danske tid indtil 1864 hørte Syderende under Vesterland-Før og dermed som kongerigsk enklave direkte under Kongeriget Danmark. I kirkelig henseende hører landsbyen under Sankt Laurentii Sogn.

Syderende er første gang nævnt 1523 (Dipl. Flensb. II, s. 163). Navnet forklares ved byens beliggenhed syd for Oldsum.

Syderendes landsbykirke, der er viet til den romerske diakon Sankt Laurentius, blev opført i 1100-tallet i romansk stil. Af kirkens inventar kan nævnes blandt andet en romansk granitdøbefont fra 1100-tallet, en barok marmordøbefont fra 1752, et fløjalter (et retabel) fra renaissancetiden, en prædikestol fra senrenæssance, tre baroke lysekroner samt en hvid lakeret confitentskuffe (på tysk Confitentenlade) fra 1700-tallet. Ordet Confitent stammer fra latin og betyder syndsbekender. Confitentskuffen er forsynet med syv indkastsprækker for de syv byer i sognet og blev benyttet for at tilmelde sig nadveren. På kirkegården findes mange af de såkaldte talende gravsten fra søfarernes tid, hvorpå den dødes levnedsløb er indgraveret i både tekst og billede.

Galleri

Eksterne henvisninger 

 Syderende Kommune

Noter 

Før
Byer i Kreis Nordfriesland
Byer i Slesvig-Holsten
Per Otto Bersang Rasmussen

Per Otto Bersang Rasmussen (født 6. Juni 1958 i Odense) er en dansk skuespiller, der nok mest er kendt for sin rolle som Heino i Polle-reklamerne fra Sonofon og komediefilmen Polle Fiction fra 2002. Rasmussen har ingen skuespilleruddannelse. Han har medvirket i over 25 reklamefilm (Arla foods, Sonofon, Tuborg med mere).

Han prøver sig nu som stand-up komiker. Han blev stemt ud i Danmark har talent i 2017.

Filmografi 
 Polle Fiction (2002)
 Far til fire - tilbage til naturen (2011)
 10 timer til Paradis (2012)
 For det fælles bedste (2014)

Eksterne henvisninger

Kilder 

Skuespillere fra Danmark
Kjeld Høegh

Kjeld Høegh (født den 5. december 1946) er en dansk skuespiller.

Høegh er uddannet ved skuespillerskolen på Odense Teater i 1975. Han har blandt andet medvirket i filmene Dagens Donna og Polle Fiction, samt i et afsnit af Rejseholdet fra 2001. Han har også instrueret stykker til Jels Vikingespil i 1987 og 1988.

Eksterne henvisninger 
 
 

Skuespillere fra Danmark
Lars Ditlev Johansen

Lars Ditlev Johansen (født den 12. december 1964) er en dansk skuespiller, der nok mest er kendt for sin rolle som Knasti i Polle-sonofon-reklamerne og komediefilmen Polle Fiction fra 2002.

Johansen er uddannet på Statens Teaterskole i 1997. Han har også medvirket i et afsnit af tv-serien Taxa fra 1997.

Eksterne henvisninger 
 
 
 
 

Skuespillere fra Danmark
Henrik Bechman

Henrik Bechman (født i 1973 i København i Danmark) er en dansk grafisk designer og amatørskuespiller, der nok mest er kendt for sin rolle som Jøgge i Polle-reklamerne fra Sonofon og komediefilmen Polle Fiction fra 2002.

Filmografi

Eksterne henvisninger 
 

Skuespillere fra Danmark